เมื่อวานได้ไปเที่ยวหัวหิน ตอนเย็นแทนที่จะนั่งกินในโรงแรม เราต้องออกมาหาร้านอร่อยซักหน่อย และแล้วก็เปิดวงในหาไปหามา มาขึ้นร้านThe Butterhead ซึ่งแต่ละคนให้4 ดาว 5 ดาวทั้งนั้น เลยอยากจะลองด้วยตัวเองว่ามันจะขนาดนั้นจริงๆหรือเปล่า 

ขับรถมา 12 กม. จากโรงแรมเพื่อการนี้โดยเฉพาะ (ถ้าได้กินของอร่อย เรายอม! )

ร้านเป็นร้านไม่ใหญ่มาก น่ารักๆ และดูโฮมเมดจริงๆ...มาถึงก็สั่งไม่ยั้ง (ทั้งๆที่มากันแค่2 คน T^T)

สลัดมิกซ์ ตามใจตัวเอง (69) ผักสด น้ำสลัดเลือกเป็น ฟักทอง งาดำ ซึ่งเจ้าของร้านแนะนำ อร่อยมาก ><! ปกติเป็นคนไม่กินน้ำสลัดเท่าไหร่ แต่นี่ทั้งรสกลมกล่อม กินแล้วสั่งกลับบ้านมาอีกขวดทีเดียว ^^b

เบคอนพันเห็ดเข็มทอง (99)  อร่อยดีค่ะ คนข้างๆชอบมาก แต่ส่วนตัวว่ามันแฉะไปนิด อยากให้ตัวเบคอนเกรียมกว่านี้อีกนิด รู้สึกว่ามันยังมันๆเยิ้มๆไปนิดค่ะ 

ผักโขมอบชีส (119) ชีสหอมดีค่ะ แต่น่าจะนุ่มกว่านี้ค่ะ รู้สึกว่ามันOver Cooked นิดหน่อย 

คาโบนาร่ากุ้ง (109) อร่อยเลย ชอบค่ะ เส้นกำลังดี ครีมหอม กุ้งกรอบ ชอบๆ 

สปาเก็ตตี้ซอสขาว (99) คนข้างๆบอกว่า อร่อย มีแฮม เบคอน เห็ดมาด้วย 

บานอฟฟี่ (79) อร่อยได้โล่ห์ ตัว Crustข้างล่างหอมเนย มีChoc chip อยู่ด้วย กล้วยสุกกำลังดี กินแล้วมีความสุข

ชามาเลย์ (49) เข้มข้น กลมกล่อม อยากซื้อกลับมากรุงเทพจริงๆ แต่เชพไม่แนะนำ T^T 

สนนราคาคนละ 330 บาท อร่อย คุ้มค่า กินแล้วมีความสุขจริงๆค่ะ  

